Cum ar fi arătat conturile de social media ale lui Eminescu, dacă ar fi fost influencer.
Lari: Mă face și pe mine să descopăr lucruri prin el. E super hipster, mega umblat prin București. Ella: Când îl aud, mă liniștește, primesc energie.
Lari Giorgescu, actor, și-a imaginat cum ar fi arătat conturile de social media ale lui Mihai Eminescu: "Are vibe-ul ăsta cool, de persoană care urmărește lucruri interesante și asta mă face și pe mine să descopăr lucruri prin el. Îmi plac mult cărțile pe care le recomandă prin pozele pe care le face, că e foarte ancorat în prezent și tot ce înseamnă urban. Îmi place atmosfera pe care o găsesc în postări. Mă interesează informațiile pe care el le dă, nu seamănă cu informațiile pe care le găsesc pe alte pagini.“Otravă, blogger: "Sunt fan Mihai, îl urmăresc să văd ce pune pe Instagram, mă uit și la poeziile lui. Mi se pare actual. Sunt multe chestii amuzante pe story, am văzut tot felul de trăznăi. Are simțul umorului bine dezvoltat.“Ella Gondoș, solistă: "E un tip foarte cool. Și-a făcut niște tatuaje care mă inspiră. E un cititor și îi ador vocea. Când îl aud, mă liniștește, primesc energie. Dimineața ascult ce pune el acolo, poezii foarte faine. Îmi place că e constant inventiv, postează noutăți si este iubitor de călătorie. Călătoresc prin proiecțiile lui.“.